Høgskolen i Narvik

Høgskolen i Narvik (HiN) ble etablert den 1. august 1994 og hadde omtrent  studenter og 200 ansatte. Høyskolen var en av Norges statlige høyskoler og ble til som en følge av sammenslåingen av tre statlige høyskoler i Narvik i forbindelse med Høgskolereformen av 1994: Narvik ingeniørhøgskole, Sivilingeniørutdanningen i Narvik og Nordland sykepleierhøgskoles avdeling i Narvik. Arkitetfirmaet Boarch arkitekter fikk oppdraget for å kunne sikre at alle elevene kunne samles på en plass. Prosjektet ble gjennomført fra 1993 til 1997, og inneholder mindre ombygginger samt nybygg. Prosjektkostnaden kom på ca. 246 millioner kroner. Den 1. januar 2016 ble høyskolen fusjonert inn i Universitetet i Tromsø – Norges arktiske universitet.regjeringen.no Universiteter og høyskoler slår seg sammen 19.06.2015

HiN hadde også en filial i Alta i Finnmark som tilbød forkurs og ettårig ingeniørfag.

Høyskolen tilbød fag- og profesjonsstudier innen sykepleier-, ingeniør-, sivilingeniør- og yrkesfaglærer-fag. Disse kunne tas i varierende lengder fra halvårsenheter til bachelorgrader, mastergrader og enkelte doktorgradstudier, samt en rekke kurs-, etter- og videreutdannelser.

Høyskolen var inndelt i følgende to avdelinger:
 Avdeling for teknologi (AT)
 Avdeling for helse og samfunn (AHS)

Høyskolen tilbyr internasjonalisering av studier: både muligheter for å ta deler av sin ordinære utdannelse i utlandet, eller ved å fortsette å utdanne seg i utlandet etter endte studier.

 Se også 
 Narvik studentersamfunn
 Studentparlamentet i Narvik

 Referanser 

 Eksterne lenker 
 HiNCube prosjektet



Kategori:Tidligere høgskoler i Norge
Kategori:Utdanningsinstitusjoner nedlagt i 2015